Szervezeti változások: Orvostechnikai és Kábítószerügyi Főosztály
Készült: 2016. december 22. csütörtök, 22:35
Ezúton tájékoztatjuk Önöket, hogy a központi hivatalok és a költségvetési szervi formában működő minisztériumi háttérintézmények felülvizsgálatával kapcsolatos intézkedésekről szóló 312/2016. (VI. 13.) Korm. határozat értelmében az Egészségügyi Nyilvántartási és Képzési Központ (a továbbiakban: ENKK) jogutódlással megszűnik.
Az egyes központi hivatalok és költségvetési szervi formában működő minisztériumi háttérintézmények felülvizsgálatával összefüggő jogutódlásáról, valamint egyes közfeladatok átvételérő szóló 378/2016. (XII. 2.) Korm. rendelet értelmében az ENKK Orvostechnikai Főosztálya és a Kábítószerügyi Főosztálya által ellátott feladatok tekintetében az ENKK jogutódja az Országos Gyógyszerészeti és Élelmezés-egészségügyi Intézet (a továbbiakban: OGYÉI).
Az említett Főosztályok hatósági feladatait – így az orvostechnikai eszközökkel kapcsolatos (orvostechnikai eszközök regisztrálása, piacfelügyelete, váratlan eseményeinek bejelentése, klinikai vizsgálatának engedélyezése, tanúsító szervezetek kijelölése és felügyelete), illetve a kábítószerekkel és pszichotróp anyagokkal, valamint új pszichoaktív anyagokkal végezhető tevékenységekhez kapcsolódó engedélyezési és nyilvántartásba vételi eljárásokat, továbbá a külföldön felhasználni kívánt orvosi igazolások hitelesítését 2017. január 1. napjától az OGYÉI azonos elnevezésű Főosztályai látják el.
Az átalakulással kapcsolatos további tudnivalókért kérjük, hogy kísérjék figyelemmel az OGYÉI honlapját (https://www.ogyei.gov.hu/nyitooldal/)!
Készült: 2016. december 22. csütörtök, 22:31
Tisztelt Képzőhelyek!
Az egészségügyi felsőfokú szakirányú szakképzési rendszerről, a Rezidens Támogatási Program ösztöndíjairól, valamint a fiatal szakorvosok támogatásáról szóló 162/2015. (VI. 30.) Korm. rendelet 17. § (1) bekezdése alapján a 2016. évre közzétett keretszámok esetében az egyetemi oktatói utánpótlást szolgáló, az egyetemek által betölthető szakfogorvos, szakgyógyszerész, szakpszichológus szakképzés keretszámait az egészségügyért felelős államtitkár megemelte.
A 2016. évi keretszámok megemeléséről szóló tájékoztató ezen a linken érhető el.
Medallion for Excellence - kiválósági érmet szerzett Varga Tamás ápoló
Készült: 2016. december 08. csütörtök, 10:32
A 2016. évi göteborgi EuroSkills versenyen 35 szakmában 28 országból mintegy ötszáz fiatal szakmunkás mérte össze tudását december 1-3. között.
A verseny ünnepélyes megnyitó rendezvényét a jégarénában (Skandinavium) gálaműsorral nyitották meg, melyen a svéd miniszterelnök is köszöntötte a résztvevőket. A rendezvényen a magyar csapat 16 versenyzője képviselte hazánkat ápolás és gondozás, bútorasztalos, épületasztalos, festő, fodrász, hegesztő, informatika, kőműves, mechatronika, pincér, szakács, szépségápoló, villanyszerelő, virágkötő szakmákban.
A versenyre a Svenska Mässan kiállító központban került sor.
Ápolás és gondozás kategóriában versenyzőnk - Varga Tamás - 10 másik ország (Oroszország, Olaszország, Finnország, Málta, Hollandia, Németország, Spanyolország, Svédország, Norvégia, Dánia) versenyzőjével mérte össze tudását. A megmérettetés valós környezetben, imitátorok segítségével zajlott, kórházi, otthonápolási valamint bentlakásos intézményi környezetben. A feladatokban többek között szerepelt diabeteses beteg ellátása, postoperatív ellátás, demens beteg ellátás, stomás beteg ellátása.
A versenynapokon a versenyzőknek a Magyar Kereskedelmi és Iparkamara, valamint a Skillstar 2018 Nonprofit Kft. meghívására tanulmányúton részvevő népes magyar delegáció szorított.
A nagyon szoros küzdelemben Tamás „Health and Social Care” kategóriában Medallion for Excellence - kiválósági érmet kapott, a 11 ország versenyében 6. helyezést ért el.
Összesen két ezüst, négy bronz és három kiválósági éremmel tért haza a magyar csapat a szakmák Európa-bajnokságáról, a EuroSkills Göteborg 2016 versenyről, ezzel az átlagpontszámok alapján az 5. helyen, az éremtáblán a 8. helyen végzett 28 ország között.
Az eredményhirdetéssel egybekötött záróünnepségen a házigazdák átadták a EuroSkills zászlót a következő verseny rendezőinek, a 2018. évi budapesti EuroSkillst szervező Magyarországnak.
A 3 napos eseményt, ahol a verseny mellett számos egyéb szakmai program is várta az érdeklődőket, összesen 76 000 fő látogató tekintette meg a helyszínen. A nyitó és záróceremóniát pedig élőben lehetett követni az interneten.
Megjelent az Országos Szakmai Tanulmányi Verseny 2016-2017 Versenyfelhívása
Készült: 2016. november 23. szerda, 10:10
2017. évre kihirdetett szakképzési keretszámok felhasználása érdekében kiírásra kerülő pályázati felhívások
Készült: 2016. november 15. kedd, 15:36
Tájékoztatjuk Önöket, hogy az Egészségügyi Nyilvántartási és Képzési Központ a mai napon az egészségügyi felsőfokú szakirányú szakképzési rendszerről, a Rezidens Támogatási Program ösztöndíjairól, valamint a fiatal szakorvosok támogatásáról szóló 162/2015. (VI. 30.) Korm. rendelet 18. § (2) bekezdése alapján pályázatot hirdet a 2017. évre kihirdetett egészségügyi felsőfokú szakirányú szakképzési keretszámok betöltése érdekében.
1. Az általános szakorvosi keretszám pályázati kiírása az alábbi linken érhető el, a pályázati benyújtásához szükséges pályázati adatlap a következő helyről tölthető le.
2. A kiemelt szakorvosi szakmák (idegsebészet, plasztikai és égés-sebészet, honvéd-, katasztrófa- és rendvédelem-orvostan) pályázati kiírása az alábbi linken érhető el, a pályázati benyújtásához szükséges pályázati adatlap a következő helyről tölthető le.
3. A házi gyermekorvosi utánpótlás célját szolgáló keretszám pályázati kiírása az alábbi linken érhető el, a pályázati benyújtásához szükséges pályázati adatlap a következő helyről tölthető le.
4. A kórházi-klinikai szakgyógyszerészi képzés keretszámának pályázati kiírása az alábbi linken érhető el, a pályázati benyújtásához szükséges pályázati adatlap a következő helyről tölthető le.
A pályázatok beadási határideje: 2016. december 18. A határidő jogvesztő, a leteltét követően benyújtott pályázatok elfogadására, a késedelem igazolására, vagy méltányossági eljárás lefolytatására nincs mód. A pályázatot postai úton vagy személyesen, magyar nyelven lehet beküldeni a pályázatkezelő szervhez az alábbi címre:
Levélcím: 1380 Budapest, Pf. 1188
Személyesen benyújtható hétfőtől csütörtökig 8.00-16.30-ig, pénteken 8.00-14.00-ig az ENKK Szakképzés Támogatási Főosztályán, 1085 Budapest, Horánszky u. 24., II. emelet 202-es iroda.
Ügyfélszolgálati tevékenység átszervezése